text: Rundrejse i erhvervshistorien
  15 maj 2012 kl. 09.25
  Kultursarvsstyrelsen vil nu føje Billund til listen over de mest berømte industribyer i Danmark.
  Styrelsen har allerede givet tilskud til 25 såkaldte kulturstier i landet. De giver mulighed for at foretage cykel- og vandreture rundt i hele Danmarks erhvervshistorie. På ruterne er der opstillet informationsstandere.
  Billund er valgt på grund af Lego, som byen er opstået omkring.
  Listen over industriminder omfatter Esbjerg Dokhavn, Cathrinesminde Teglværk i Egernsund og Danfoss i Nordborg.
  Det lille vestjyske andelsmejeri Hjedding Andelsmejeri syd for Ølgod er også taget med. Mejeriet fra 1882 er Danmarks første andelsmejeri.
  På Kulturarvsstyrelsen hjemmeside kan du hente rutebeskrivelser for de første 25 ture til Danmarks industrihistorie.
  